واہگہ ریلوے اسٹیشن

واہگہ ریلوے اسٹیشن جو کہ لاہور-واہگہ برانچ لائن  پر پاکستان کا آخری ریلوے اسٹیشن ہے۔ یہ لاہور جنکشن اسٹیشن سے 25 کلو میٹر کے فاصلہ واہگہ اسٹیشن میں پاک بھارت سرحد کے قریب واقع ہے۔
اس ریلوے اسٹیشن پر ان مسافروں کا امیگریشن اور کسٹم ہوتا ہے جو سمجھوتہ ایکسپریس سے پاکستان اور بھارت کے درمیان سفر کرتے ہیں۔
یہ لائن آگے ہندوستان کے شہر امرتسر سے ہوتی ہوئی دہلی  تک ہے۔ آج یہ لائن سمجھوتہ ایکسپریس ٹرین کے لیے استعمال ہوتی ہے۔

تاریخ
تقسیم ہند سے قبل اس برانچ لائن کو ملتان، لاہور، امرتسر لائن کہتے تھے اب پاکستان میں اسے لاہور، واہگہ برانچ لائن کہتے ہیں جبکہ بھارت میں اسے امرتسر، انبالہ ریلوے لائن کہتے ہیں۔
یہ برانچ پچیس کلومیٹر کا فاصلہ پاکستان میں طے کرتی ہے جس کا آخری اسٹیشن واہگہ ہے جس سے صرف چند میٹر کی مسافت پر پاکستان، انڈیا کا بارڈر (ریڈکلف لائن ) ہے۔

واہگہ اسٹیشن غیر ملکی مسافروں کے لیے امیگریشن اور کسٹم کا کام کرتا ہے۔ یہاں پر غیر ملکیوں کے سفر کے لیے تمام ضروری سہولیات مہیا کی گئی ہیں۔
سمجھوتہ ایکسپریس ہر ہفتہ (سوموار اور جمعرات کو) لاہور سے اٹاری (بھارت)کے درمیان چلتی تھی۔ یہاں سے سکھ یاتری ، سیاح اور تاجر پاکستان اور بھارت کے درمیان سفر کرتے تھے۔ تاہم ریل سروس دونوں ممالک کے درمیان  معطل ہے۔

ریلوے اسٹیشنز

مزید دیکھیے 
 پاکستان ریلویز
 ریلوے اسٹیشن

بیرونی روابط 
 پاکستان ریلوے کی ویب سائٹ

حوالہ جات 
پاکستان کے ریلوے اسٹیشن
ضلع لاہور
ضلع لاہور میں ریلوے اسٹیشن
ویکی ڈیٹا سے مطابقت رکھنے والی مختصر تفصیل